Arrangørerne bag Nibe Festival har de seneste måneder offentliggjort mange af de navne, man vil kunne høre i Skalskoven under årets Nibe Festival, men nu ligger hele programmet klar. Den Lille Fede har musikalsk vokseværk i år - både hvad gælder størrelsen af navne og genren. Der er nemlig lagt op til godt og vel 80 koncerter, som rummer alt fra "garage-rock" til Tom Donovan. Det færdige program indeholder også en lang række nye offentliggørelser. Burhan G, Oh land, Infernal , Hedegaard & Brandon Beal, Karl William, Lars Lilholt Band, Scarlet Pleasure, Ankerstjerne, Hej Matematik, Noah - akustisk, Love Shop, Folkeklubben, Barbara Moleko, Lord Siva, Sonja Hald og The Young Dubliners er de nye og sidste tilføjelser til programmet.

Opsummering:
Nu ligger programmet til den 31. Nibe Festival klar, og festivalgæsterne kan se frem til omkring 80 koncerter.